als_Latn dik_Latn sag_Latn
Kampioni i botës më 1989-ën me Lotus-Ford bën “rezymenë” e protagonistëve të këtij sezoni dhe është i mendimit se Alonso po mban gjallë skuderinë italiane dhe është i mendimit se Fetel duhet të përshtatet me rregullat e reja
“Fernando Alonso është “mushkëria” e Ferrarit”. Ky është mendim i i Mario Andretit, kampioni i botës në Formula 1 më 1978-ën me Lotus. Në një intervistë të dhënë për faqen zyrtare të “F.1”-shit, 74-vjeçari bën një përmbledhje të paraqitjeve të pilotëve, të cilët po i japin tonin këtij sezoni, por jo vetëm. Kjo pasi kampioni i botës në fuqi, gjermani i Red Bullit nuk është në lartësinë e katër viteve të fundit. Ja të gjitha mendimet e Andretit:
SEBASTIAN FETEL- “Ai duhet të përshtatet me rregullat e reja të vendosura në këtë sezon. Fetel ndihej mjaft mirë me makinat që ishin të ngarkuara nga ana aerodinamike dhe kjo gjë po i mungon. Por nuk kam dyshim që po përmirësohet dhe se do të shndërrohet në problem për pilotët që janë në krye, edhe pse kjo mund të kërkojë më shumë kohë se ç’ishte menduar. Seb ka talent të jashtëzakonshëm.”
KIMI RAIKONEN- “Mendoj se te Lotusi u paraqit mjaft mirë dhe me shumë mundësi, atij i shkoi në mendje se kjo do të ndodhte edhe te Ferrari. Problemet dhe fakti që “kokëkuqja” pati lëkundje që në start të sezonit bëri që Raikonen të mos ndihej komod dhe po përjeton një moment më të vështirë se Fernando. Ka punë për të bërë”.
FERNANDO ALONSO- “Është një nga pilotët më të mirë në qarkullim dhe shfrytëzon në maksimun mundësinë më të vogël që i paraqitet. Po “mban gjallë” Ferrarin dhe po e kryen në mënyrën më të mirë të mundshme”.
NIKO ROSBERG- “Po garon në mënyrë të përkryer dhe meriton të shpallet kampion në fund të sezonit. Respektoj vendimet e Niki Laudas, i cili nuk ka imponuar rregulla loje mes dy pilotëve. Nëse do të kishim vetëm një pilot në luftën për titull, Formula 1 do të ishte e mërzitshme si në kohën e Shumakerit. Rosbergut i bën mirë konkurrenca me Hamiltonin”.
LUIS HAMILTON- “ E pranoj se kam një simpati të veçantë për të dhe anoj disi nga Luis. Ka pasur shumë probleme me makinën e tij gjatë këtij sezoni. E patë përmbysjen në Hungari? Ai nuk dorëzohet kurrë. Si të mos e mbështetësh një pilot të tillë?!”.
DANILE RIKARDO- “I mrekullueshëm! Mendoj se edhe ai vetë ka mbetur i habitur nga paraqitjet që ka zhvilluar gjatë këtij viti. Është gjithnjë i qetë, i përqendruar dhe i buzëqeshur. Po tregon se ka klas”.
als_Latn als_Latn als_Latn als_Latn als_Latn als_Latn als_Latn als_Latn